EkBass/fiwiki-20250220-pages-articles huggingface dataset:
Tutta Runeberg

Tuula Tutta Marjukka Runeberg (20. marraskuuta 1937 Helsinki – 15. heinäkuuta 2004 Tammisaari) oli suomalainen toimittaja ja kirjailija. Runeberg sai vuonna 1995 Journalistiliiton ansiomerkinMyönnetyt ansiomerkit. Journalistiliitto ja vuonna 2003 valtion ylimääräisen sanomalehtimieseläkkeen.Valtio palkitsi neljä journalistia elämäntyöstä. MTV3 28.5.2003. Runebergin puoliso oli valokuvaaja Kristian Runeberg, jonka kanssa hän teki kirjoja. ==Teokset== *Finland grows (1970). Toimittaneet Juhani Mäkelä & Tutta Runeberg. Helsinki, Sales and advertising association of Finland, 1970. * Ravia ja laukkaa. Tutta Runeberg, Kristian Runeberg. Helsinki: Tammi, 1970. * Paapuuri. Tutta Runeberg, Kristian Runeberg. Helsinki: Tammi, 1971. * ... und dann waren wir auf dem Meer. Idee und Fotos: Tutta und Kristian Runeberg. Text: Inge Kley. Herausgeber der deutschen Ausgabe: Rudolf P. Gorbach. Düsseldorf: Hanns Reich, 1973. ISBN 3-87668-408-0. * Jugend. Teksti Tutta Runeberg. Valokuvat Kristian Runeberg. Helsinki: Tammi, 1975. ISBN 951-30-3229-9. * Childhood in Finland. Tutta Runeberg, Diana Tullberg. Lastensuojelun keskusliitto, 70. Central Union for Child Welfare in Finland. Helsinki: Central Union for Child Welfare in Finland, 1983. . ISBN 951-9423-47-8. * Balkanin retki. Aulis Haapala, Tutta Runeberg. Matkailun edistämiskeskus, Bulgarian valtion matkailutoimisto. Helsinki: Matkailun edistämiskeskus: 1985. * Ammatti: lehtikuvaaja: Välähdyksiä suomalaisen lehtikuvaajan työstä 1920-luvulta 1960-luvun lopulle. Teksti Tutta Runeberg. Julkaissut Suomen lehtikuvaajat ry. Haastattelut Ossi Wallius, Tutta Runeberg. Kuvatoimittaja Kristian Runeberg. Karkkila: Kustannus-Mäkelä, 1985. ISBN 951-9063-79-X. * Aikakauslehti: SAL 50. Päätoimittaja Kari Varvikko. Toimituspäällikkö Tutta Runeberg. Helsinki: Suomen aikakauslehdentoimittajain liitto, 1989 * Tuula & Erkka Auermaa. Kuvat Kristian Runeberg. Teksti Tutta Runeberg. Halikko: T. ja E. Auermaa, 1989. * Koivu – Birch Tutta Runeberg, Kristian Runeberg. Englanninkieliset lyhennelmät Diana Tullberg. Piirrokset Marja Koistinen. Espoo: Weilin + Göös, 1991. ISBN 951-35-5055-9. * Kodin pieni lääkärikirja. Toimittanut Tutta Runeberg. Piirrokset Markus Majaluoma. Helsinki: Yhtyneet kuvalehdet, 1997. ISBN 951-9435-70-0. * Terveet nuorekkaat vuodet: 100 parasta neuvoa. Soveltaen toimittanut Tutta Runeberg. Helsinki: Elämänhalu, 1998. ISBN 951-9435-94-8. * Naisen kotilääkäri. Päätoimittaja Tarja Hurme. Toimittaja Tutta Runeberg. Helsinki: Yhtyneet Kuvalehdet, 1999. ISBN 951-9435-96-4. == Lähteet == Luokka:Suomalaiset toimittajat Luokka:Suomalaiset tietokirjailijat Luokka:Vuonna 1937 syntyneet Luokka:Vuonna 2004 kuolleet
Skepta

Joseph Junior Adenuga (s. 19. syyskuuta 1982 Lontoo) on englantilainen grime- artisti ja tuottaja. Hänet tunnetaan paremmin taiteilijanimellään, Skepta. Hän on julkaissut uransa aikana viisi studioalbumia, joista neljäs voitti vuoden 2016 Mercury Prize -palkinnon.Sarah Jane Griffiths & Kev Geoghegan:Skepta wins Mercury Prize 2016 BBC (16.9.2016) Hänen veljensä, Jme (Jamie Adenuga) on myös kuuluisa grime-artisti ja he ovat työskennelleet yhdessä monta kertaa. Skepta on perustanut veljensä kanssa Boy Better Know nimisen levy-yhtiön uransa alkupuolella vuonna 2006. == Diskografia == Studioalbumit * Greatest Hits (2007) * Microphone Champion (2009) * Doin' It Again (2011) * Konnichiwa (2016) *Ignorance Is Bliss (2019) Mixtapet * Joseph Junior Adenuga (2006) * Been There Done That (2010) * Community Payback (2011) * Blacklisted (2012) * The Tim Westwood Mix (2015) EP-levyt * Vicious (2017) * All In (2021) == Lähteet == Luokka:Brittiläiset hip hop -artistit Luokka:Vuonna 1982 syntyneet Luokka:Elävät henkilöt
Hengen pitimet

__NOTOC__ Hengen pitimet on Mokoman kymmenes studioalbumi, joka julkaistiin 25. toukokuuta 2018. Se äänitettiin Hämeenlinnassa Sound Supreme -studiolla Janne Saksan johdolla, ja sen miksauksesta vastaa edeltävän varsinaisen studioalbumin tapaan Jens Bogren. Albumi julkaistiin myös Japanissa levymerkillä Marquee Avalon. Yhtye juhlisti albumin julkaisua Tokion Space ODD-klubilla. == Taustaa == Yhtye ilmoitti uuden studioalbuminsa valmistumisesta 15. maaliskuuta 2018, jolloin laulaja Marko Annala kuvaili albumia näytön paikaksi viimeisimmän varsinaisen studioalbumin Elävien kirjoihin tuomille yhtyeen uusille faneille. Annala on kuvaillut albumin tematiikkaa seuraavanlaisesti: == Vastaanotto == Etelä-Suomen Sanomat Imperiumi Kaaoszine 9/10 Keskisuomalainen Soundi V2.fi Soundin ennakkokuuntelussa Hengen pitimet sai suitsutusta, ja se nostettiin yhtyeen parhaimmaksi albumikokonaisuudeksi sitten viimeisimmän studioalbumin. == Kappaleet == # # # # # # # # # # == Lähteet == == Aiheesta muualla == * * Luokka:Vuoden 2018 albumit Luokka:Mokoman albumit
Law of the Land

Law of the Land on yhdysvaltalaisen yhtyeen The Undisputed Truthin kolmas albumi, joka julkaistiin Motown-levy-yhtiöllä vuonna 1973. Albumin tuotti Norman Whitfield. Se sijoittui muun muassa Billboard 200 -albumilistan 191. sijalle. sekä Billboardin Top Soul Albums -albumilistan 52. sijalle. ==Kappaleet== #Law of the Land (Norman Whitfield) – 4.26 #Papa Was a Rollin’ Stone (Norman Whitfield, Barrett Strong) – 3.28 #Girl You’re Alright (Clay McMurray, Pam Sawyer) – 2.58 #Killing Me Softly with His Song (Charles Fox, Norman Gimbel) – 4.52 #Just My Imagination (Norman Whitfield, Barrett Strong) – 3.44 #This Child Needs Its Father (Dino Fekaris) – 3.27 #Mama I Gotta Brand New Thing (Don’t Say No) (Norman Whitfield) – 3.33 #Feelin’ Alright (Dave Mason) – 4.55 #Love and Happiness (Al Green, Mabon Hodges) – 3.15 #With a Little Help from My Friends (Paul McCartney, John Lennon) – 4.25 #If I Die (Peter Rivera) – 3.15 #Walk On By (Burt Bacharach, Hal David) – 3.57 ==Lähteet== Luokka:The Undisputed Truthin albumit Luokka:Vuoden 1973 albumit
Somebody to Love (Jefferson Airplanen kappale)

Somebody to Love (alkuperäinen nimi Someone to Love) on Darby Slickin tekemä rockkappale. Sen äänitti alun perin The Great Society, ja myöhemmin Jefferson Airplane. Jefferson Airplanen versio sijoittui muun muassa Billboard Hot 100 -singlelistan 5. sijalle. Rolling Stone -lehti listasi Jefferson Airplanen version The 500 Greatest Songs of All Time -listansa sijalle 279. ==Lähteet== Luokka:Jefferson Airplanen kappaleet Luokka:Vuoden 1967 kappaleet
Landshutin perimyssota

Landshutin perimyssota sai alkunsa perimysriidasta Baijeri-Münchenin ja Baijeri-Landshutin herttuakuntien välillä. Sota johti lopulta Baijerin yhdistymiseen yhdeksi herttuakunnaksi. Pavian sopimus koski perintöoikeutta ja määräsi, että jos yhden haaran pitäisi lakata olemasta niin toisten haarojen pitäisi periä se. Baijeri-Landshutin herttua Yrjö ja hänen vaimonsa Hedvig Jagellonica epäonnistuivat yrityksessään saada poikavauva, joka olisi hänen perillisensä, joten Yrjö nimesi heidän tyttärensä Elisabetin hänen perillisekseen. Sopimuksen takia Münchenin herttua Albert ei hyväksynyt tätä, joka johti sotaan vuonna 1503. Tämän kaksivuotisen sodan aikana monet kylät kuten Ergolding tuhottiin maan tasalle. Sota loppui vuonna 1505, jolloin Elisabet ja hänen aviomiehensä Ruprecht kuolivat. Yrjön kaksi lapsenlasta Otto-Heinrich ja Filip pitivät Pfalz-Neuburgin. Pfalz-Neuburgin pääkaupungiksi valittiin Neuburg an der Donau. Koska kaksi perillistä eivät olleet vielä täysi-ikäisiä, Fredrik II toimi sijaishallitsijana heidän alueellaan. Keisari otti Kufsteinin alueet itselleen palkintona sovittelustaan. Nürnbergin keisarillinen kaupunki sai merkittäviä alueita kaupungin itäpuolelta mukaan lukien Laufin, Hersbruckin, ja Altdorfin. Otto-Heinrich käytti isoja summia rahaa palatsin rakentamiseksi Neuburg an der Doauhun. Luokka:Perimyssodat Luokka:Baijerin historia Luokka:1500-vuosikymmen Luokka:1500-luvun sodat
Appenzell (kaupunki)

Appenzell on kaupunkimainen taajama Sveitsissä Appenzell Innerrhodenin kantonissa. Sveitsin kaupunkiliiton määrittelyn mukaan Appenzell on kaupunki. Se on kantonin keskuspaikka. Se sijaitsee pääosin Appenzellin kunnan alueella, mutta ulottuu myös Rüten ja Schwenden kuntien alueelle. Kaupungissa on noin 6 000 asukasta, joka on yli kolmannes koko kantonin asukasmäärästä. Appenzell Innerrhodenin kantonin ylin päätösvalta on kansankokouksella (), joka pitää kokouksensa Appenzellin keskusaukiolla (Landsgemeidendeplatz). Kokous pidetään vuosittain huhtikuun viimeisenä sunnuntaina. Hauptgasse Appenzell.jpg|Appenzellin pääkatu. Appenzeller_Landsgemeinde.jpg|Kantonin tärkeimmät asiat käsitellään vuosittaisessa kansankokouksessa. Grossratssaal in Appenzell.jpg|Appenzell Innerrhodenin kantonin parlamenttisali. Appenzell Sitter 194.jpg|Sitterjoki virtaa Appenzellin halki. == Lähteet == == Aiheesta muualla == Luokka:Appenzell Innerrhoden Luokka:Sveitsin kaupungit
Louis Clerc

Louis Clerc (s. 25. joulukuuta 1976 Longjumeau Ranska) on ranskalais- suomalainen historioitsija ja Turun yliopiston professori. == Ura == Clerc valmistui vuonna 1998 Institut d'études politiques de Strasbourgista. Hän väitteli vuonna 2007 Strasbourgin yliopistossa. Sen jälkeen hänestä tuli osa- aikainen lehtori Turun yliopiston poliittisen historian oppiaineeseen. Vuonna 2016 hänestä tuli poliittisen historian dosentti, ja kesäkuussa 2016 hänet nimitettiin poliittisen historian professoriksi Turun yliopistoon. Hän toimi vuosina 2010–2013 Suomen Akatemian tutkijatohtorina, ja lukuvuonna 2016–2017 vierailevana professorina Hampurin Helmut-Schmidt -yliopistossa. Vuosina 2020–2024 Clerc toimii Turun yliopiston yhteiskuntatieteellisen tiedekunnan dekaanina. Clercin erikoisalat ovat kansainvälinen historia, Suomen ulkopolitiikan ja diplomatian historia, Euroopan integraation historia, julkisuus- ja kulttuuridiplomatia sekä Ranskan poliittinen historia. Clercille myönnettiin vuonna 2017 ranskalainen Ordre des Palmes académiques -ritarikunnan kunniamerkki Ranskan Helsingin suurlähetystössä. == Julkaisut (valikoima) == * La Finlande et l'Europe du Nord dans la diplomatie française. Relations bilatérales et intérêt national dans les considérations finlandaises et nordiques des diplomates et militaires français, 1917–1940 (Enjeux internationaux vol. 18). Peter Lang, Bruxelles 2011, ISBN 978-90-5201-750-1 (väitöskirja). * Yhteistyössä Nikolas Gloverin ja Paul Jordanin kanssa: Histories of public diplomacy and nation branding in the Nordic and Baltic countries. Representing the periphery. Brill Nijhoff, Leiden, 2015, ISBN 90-04-30548-3. * La guerre finno-soviétique. (novembre 1939–mars 1940). Economica, Pariisi, 2015, ISBN 2-7178-6720-1. * Place de Finlande. Suomen Pariisin-suurlähetystön historia. SKS, Helsinki, 2017. ISBN 978-952-222-881-9 * (Kimmo Elon kanssa) Aatteesta instituutioksi. Euroopan integraation historia ja rakenteet. Avain, Helsinki, 2014. ISBN-10: 9523040286 ==Aiheesta muualla== * Helmut-Schmidt-yliopisto *Turun yliopisto, kotisivu ja julkaisut * ResearchGate Luokka:Ranskalaiset historioitsijat Luokka:Vuonna 1976 syntyneet Luokka:Turun yliopiston professorit Luokka:Elävät henkilöt
Maaginen numero

"Maaginen numero" tai "taikanumero" () on tiedoston alku tai protokollan aloitus, jonka perusteella tiedon muoto voidaan määritellä. Niillä on tietotekniikassa myös muitakin käyttötarkoituksia kuten virheenjäljityksessä. Maaginen numero on yleensä heti tiedoston tai verkkoviestin alussa tai lähellä sen alkua. Nimi tulee Unix ja Unixin kaltaisten käyttöjärjestelmien `magic` -tiedostosta, joka listaa magic-merkkijonot, jota käytetään tiedoston sisällön tunnistamiseen. Toinen keino tiedostomuotojen tunnistamiseen on tiedostopäätteitä, joita käytetään muun muassa Microsoftin käyttöjärjestelmissä ja hajanaisesti muissa käyttöjärjestelmissä. == Virheenjäljityksessä == Tietomuotojen tunnistamisen lisäksi numeroita käytetään virheenjäljityksessä eri tarkoituksiin. Microsoft Visual Studion käyttämiä arvoja: * `0xCD` \- puhdas muisti: varattu mutta ei ole kirjoitettu * `0xDD` \- kuollut muisti: vapautettu alue jota ei pitäisi enää olla käytössä * `0xFD` \- aitamuisti: muistialueen rajaamiseen, jolla havaitaan ylikirjoitukset tai alikirjoitukset * `0xAB` \- `LocalAlloc()`:in varauksesta * `0xBAADF00D` \- `LocalAlloc()`:in varauksesta `LMEM_FIXED`-parametrilla, muistia johon ei ole vielä kirjoitettu * `0xCC` \- alustamattomiin muuttujiin sijoitettu arvo Muistialueessa voidaan havaita arvoja kuten `0xCDCDCDCD` tai `0xDDDDDDDD` näistä johtuen. == Tietoliikenteessä == Esimerkkejä maagisien numeroiden käytöstä tietoliikenteessä: * ja , The Point-to-Point Protocol (PPP) == Katso myös == * shebang ==Lähteet== == Aiheesta muualla == * Linuxin ytimessä käytetyt numerot Luokka:Tietotekniikka
Count Five

Count Five oli yhdysvaltalainen garage rockia ja psykedeelistä rockia tuottanut yhtye, joka perustettiin San Joséssa Kaliforniassa vuonna 1964. Yhtye tunnetaan parhaiten vuoden 1966 hittisinglestään ”Psychotic Reaction”, joka julkaistiin yhtyeen ainoaksi jääneeltä studioalbumilta Psychotic Reaction vuonna 1966. Kappale sijoittui Billboard Hot 100 -singlelistan viidennelle sijalle. Tämän jälkeen Count Five julkaisi vielä muutamia singlejä, kunnes yhtye hajosi vuonna 1969. == Jäsenet == * Craig ”Butch” Atkinson – rummut * John ”Sean” Byrne – laulu, rytmikitara * Roy Chaney – bassokitara * Kenn Ellner – laulu, tamburiini, huuliharppu * John ”Mouse” Michalski – kitara == Diskografia == === Studioalbumit === * Psychotic Reaction (1966) === Kokoelma- albumit === * Dynamite Incidents (1983) * Psychotic Reaction (1987) * Rarities: The Double Shot Years (2014) === Livealbumit === * Psychotic Reunion LIVE! (1987) === Singlet === * ”Psychotic Reaction” / ”They’re Gonna Get You” (1966) * ”Peace of Mind” / ”The Morning After” (1966) * ”You Must Believe Me” / ”Teeny Bopper, Teeny Bopper” (1967) * ”Merry-Go-Round” / ”Contrast” (1967) * ”Revelation in Slow Motion” / ”Declaration of Independence” (1968) * ”Mailman” / ”Pretty Big Mouth” (1969) == Lähteet == Luokka:1960-luvun rockyhtyeet ja -artistit Luokka:Acid rock -yhtyeet Luokka:Yhdysvaltalaiset garage rock -yhtyeet Luokka:Yhdysvaltalaiset psykedeeliset rockyhtyeet
Sojuz MS-08

Sojuz MS-08 () on Venäjän avaruusjärjestön miehitetty avaruuslento ISS- avaruusasemalle. Alus laukaistiin Sojuz FG -kantoraketilla 21. maaliskuuta 2018 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 55:n miehistöön. ==Miehistö== * Oleg Artemjev, Venäjän avaruusjärjestö, päällikkö * Andrew J. Feustel, NASA * Richard R. Arnold, NASA ==Lähteet== Luokka:Miehitetyt avaruuslennot Luokka:Sojuz-ohjelma
Risto Willamo

Risto Juhani Willamo (s. 1958) on suomalainen ympäristötieteilijä, joka on työskennellyt Helsingin yliopistossa yli 30 vuoden ajan ja toimii nykyisin yliopistonlehtorina bio- ja ympäristötieteellisessä tiedekunnassa.Suomen valtiokalenteri – Finlands statskalender 2017, s. 279. Helsinki 2017. ISBN 978-952-14-3032-9 Hän osallistuu Ekosysteemit ja ympäristö -tutkimusohjelmaan.Yhteystiedot, Risto Willamo. Helsingin yliopisto. Viitattu 26.3.2018. Willamo väitteli maatalous- ja metsätieteiden tohtoriksi vuonna 2005 tutkielmalla Kokonaisvaltainen lähestymistapa ympäristönsuojelutieteessä. __NOTOC__ ==Palkintoja ja tunnustuksia== * 1997 Helsingin yliopiston ylioppilaskunnan Magister Bonus – Hyvä opettaja -palkinto 1997 * 1998 Helsingin yliopiston ylioppilaskunnan Hyvä oppikirja -palkinto * 2005 Helsingin yliopiston Hyvän Opettajan Eino Kaila -palkinto * 2005 Symbioosi ry:n Vuoden opettaja -palkinto * 2006 Suomen ympäristökasvatuksen seuran Ympäristökasvatuksen Ruusu -palkinto kokonaisvaltaisesta ympäristökasvatustyöstä * 2009 Symbioosi ry:n Vuoden opettaja -palkinto * 2010 Symbioosi ry:n historian Vuoden Opintoneuvoja -palkinto * 2010 Vuoden länsiuusimaalainen lintuharrastaja * 2012 Vuoden vuoden uusimaalainen lintuharrastaja 2012 * 2018 Helsingin yliopiston kultainen ansiomerkki: 30 vuotta tieteen palvelemistaRisto Willamo, palkinnot. Helsingin yliopisto. Viitattu 26.3.2018. * 2018 Tringan Birdlife-palkintoTringan BirdLife- ansiomerkki Risto Willamolle. Tringa 26.3.2018. ==Julkaisuja== * Willamo, Risto – Berninger, Kati – Tapio, Petri: Ympäristönsuojelun perusteet. Gaudeamus, 1996. ISBN 951-662-678-5 * Osat, kokonaisuus vai molemmat? Ympäristömuutosten arvottaminen ja arviointi. Luentomoniste. Ympäristönsuojelutieteen opetusmonisteet, 29. Helsingin yliopisto, Limnologian ja ympäristönsuojelun laitos, 2003. * ==Lähteet== ==Aiheesta muualla== * Risto Willamo. Helsingin yliopisto. Luokka:Suomalaiset opettajat Luokka:Vuonna 1958 syntyneet Luokka:Elävät henkilöt Luokka:Suomalaiset luonnontieteilijät
Psychotic Reaction

Psychotic Reaction on yhdysvaltalaisen garage rock -yhtyeen Count Fiven kappale, joka julkaistiin heidän samannimisellä esikoisstudioalbumillaan kesäkuussa 1966. Kappale sijoittui Billboard Hot 100 -singlelistan viidennelle sijalle ja oli yksi ensimmäisistä menestyneistä acid rockin ja psykedeelisen rockin kappaleista. ==Lähteet== Luokka:Count Fiven kappaleet Luokka:Vuoden 1966 kappaleet
Psychotic Reaction (albumi)

Psychotic Reaction on yhdysvaltalaisen garage rock -yhtye Count Fiven ainoaksi jäänyt studioalbumi, jonka julkaisi Double Shot Records -levy-yhtiö lokakuussa 1966. Albumi sisältää menestyssinglen ”Psychotic Reaction”, joka sijoittui Billboard Hot 100 -singlelistan viidennelle sijalle sekä coverversiot The Whon kappaleista ”My Generation” ja ”Out in the Street”. Albumi sijoittui Billboard 200 -albumilistan sijalle 122. == Kappaleet == Kaikki kappaleet säv. ja san. John ”Sean” Byrne ellei toisin mainita. # Double-Decker Bus – 2.00 # Pretty Big Mouth (Craig Atkinson, Byrne, Roy Chaney, Kenn Ellner, Mouse Michalski) – 2.07 # The World – 2.12 # My Generation (Pete Townshend) – 2.27 # She’s Fine – 2.12 # Psychotic Reaction – 3.03 # Peace of Mind – 2.19 # They’re Gonna Get You – 2.26 # The Morning After – 1.57 # Can’t Get Your Lovin’ - 1.47 # Out in the Street (Townshend) – 2.28 === CD-version bonuskappaleet === # Teeny Bopper, Teeny Bopper (Atkinson, Byrne, Chaney, Ellner, Michalski) – 2.22 # You Must Believe Me (Curtis Mayfield) – 2.58 # Contrast – 3.51 # Merry-Go-Round – 2.37 # Declaration of Independence (Atkinson, Byrne, Chaney, Ellner, Michalski) – 2.20 # Revelation in Slow Motion (Patrick Briley) – 1.57 # Mailman (Mighty Mo Rodgers, Winn) – 2.22 == Lähteet == Luokka:Count Fiven albumit Luokka:Vuoden 1966 esikoisalbumit
Aspartyyliaminopeptidaasi

Aspartyyliaminopeptidaasi (Ape4) on kuljettajaproteiini, joka kuuluu metalloproteinaasien ryhmään ja aminopeptidaaseihin, jotka yleisesti pilkkovat ketjumaisia polypeptidejä. Hiivoissa sitä tarvitaan solulimasta solunesterakkulaan kulkevassa reitissä ja autofagosytoosissa, kun hiivan elintärkeän typen saanti on rajoittunut. Ihmisessä se sijaitsee solulimassa ja se vaikuttaa proteiinien ja peptidien aineenvaihduntaan solujen sisällä. == Ape4 == Ape4 löydettiin ensimmäisen kerran kun sitä puhdistettiin jäniksen aivosolujen sytosolista vuonna 1998. Ihmisen Ape4 koostuu 475 aminohaposta ja sitä koodaa DNPEP-geeni. Sen koentsyyminä toimii sinkki-ioni ja se rakentuu kahdesta erilaisesta proteiinidomeenista, joiden välissä on aktiivinen kohta. Proteiinia koodaa Cryptococcus neoformans -hiivassa CNAG_01169-geeni ja se koostuu 523 aminohaposta. == Tehtävät ihmisessä == Aminopeptidaaseja tavataan monissa soluelimissä ja niillä on tärkeitä tehtäviä biologisissa prosesseissa, kuten lisääntymisessä ja hormonien muokkaamisessa, mutta myös tautien kuten syövän aiheuttamisessa. Ape4:n on huomattu tuottavan kinaasia, joka säätelee natriumin imeytymistä ja näin vaikuttaa verenpaineeseen. Koska aminopeptidaasit pilkkovat aminohappoja, ne vaikuttavat ihmisen ravitsemukseen pilkkomalla ravinnosta saatuja proteiineja aminohapoiksi tai ihmisessä luonnostaan olevia proteiineja aminohapoiksi pitkittyneen ravinnonpuutteen aikana. == Tehtävät hiivoissa == Ape4-proteiinin roolia virulenssissä on tutkittu laajasti. C. neoformans -hiivassa proteiinia tuottavan geenin tekeminen toimintakyvyttömäksi esti solujen kasvun 37 °C:ssa ja rajoitti monia virulenssitekijöitä, kuten fosfolipaasin tuottoa, suojaavan kapselin muodostumista ja lääkevastustuskykyä. Antibioottiresistenssi on nouseva uhka, joten uusia hoitomuotoja kehitetään taistelussa mikrobeja vastaan. Jos hoitomuodon kohde on virulenssitekijä patogeenin sijaan, niistä voitaisiin tehdä vaarattomia tai sellaisia joita ihmisen immuunijärjestelmä voisi taistella vastaan itse ilman antibiootteja. C. neoformans -hiiva, jolla oli toimintakyvytön tuottogeeni, selvisi myös heikommin makrofagien sisällä ja ei aiheuttanut koe-eläinten kuolemia verrattuna verrokkiin. Kun hiiva ei saa tarvitsemiaan ravinteita, Ape4 siirtyy solunesterakkulaan jossa ravinteita kierrätetään, jolloin hiiva saa ravinteensa. Erityisesti typen rajattu määrä johtaa ravinteiden kierrätykseen ja proteiinin ylenmääräiseen tuottoon. Saccharomyces cerevisiae -hiivassa hajotetaan autofagosytoosin avulla soluelimiä. Hiiva käyttää autofagosytoosissa solulimasta solunesterakkulaan kulkevaa reittiä, ja Ape4 on yksi tämän reitin kuljettajaproteiineista. Ape4 toimii muiden tämän reitin kuljettajaproteiinien kanssa ja tilanteessa jossa ravinteita on liian vähän, se kulkeutuu solunesterakkulaan hajottamaan soluelimiä ja näin hiiva saa tarvitsemansa ravinteet. == Lähteet == Luokka:Hydrolaasit
Seppo Rustanius

Seppo Rustanius (7. huhtikuuta 1943 Tampere – 25. kesäkuuta 2024 Helsinki) oli suomalainen elokuvaohjaaja, joka tunnetaan Suomen sisällissotaa punaisten näkökulmasta käsittelevistä dokumenttielokuvistaan. Hän opiskeli teologiaa Helsingin yliopistossa, tiedotusoppia Tampereen yliopistossa sekä elokuva-alaa Pariisissa. Rustaniuksen dokumentteja ovat muun muassa Suomen sisällissodan naiskaarteista kertova Punaiset esiliinat, Edvard Gyllingin elämää käsittelevä Syytteitä utopistille, Stalinin vainojen suomalaisuhreista kertova Karjalainen kiirastuli, Kronstadtin kapinan pakolaisia käsittelevä Jään yli sekä Muurmannin legioonan suomalaisista kertova Kuninkaan punikit. Vuonna 1981 valmistunut televisiodokumentti Sotapapit kertoo suomalaisten sotilaspappien toiminnasta vuoden 1918 sisällissodan ja toisen maailmansodan aikana. Elokuva kuitenkin hyllytettiin puolustusvoimien vaatimuksesta, kun se kielsi arkistomateriaalinsa käyttöluvan. Puolustusvoimat ilmoitti myös sanoutuvansa irti kuvasta, jonka elokuva sotilaspapeista antoi. Lopulta Yleisradio esitti elokuvan lokakuussa 1982 sensuroituna, niin että siitä oli poistettu neljä kohtausta. Lisäksi Rustanius julkaisi Suomen sisällissodan vankileirejä käsittelevän teoksen Punavankileirit 1918 yhdessä Tuulikki Pekkalaisen kanssa. == Valikoitu filmografia == *Sotapapit (1981) *1918 sodan kuvat (1989) *Jälkipuhdistus (1994) *Tie tuntemattomaan (1996) ven. *Punaiset esiliinat (1997) *Punaorvot valkoisessa Suomessa (1999) *Syytteitä utopistille (2001) *Karjalainen kiirastuli (2002) *Jään yli (2005) *Uhrit 1918 (2008) *Kuninkaan punikit (2013) *Sodan silmät 1918 (2018) == Teokset == * == Lähteet == * === Viitteet === ==Kirjallisuutta== *Sedergren, Jari: ”Historia, muisti ja tunne – Seppo Rustaniuksen dokumenttielokuvat”, Filmihullu 5/2001. Luokka:Suomalaiset elokuvaohjaajat Luokka:Dokumentaristit Luokka:Vuonna 1943 syntyneet Luokka:Vuonna 2024 kuolleet
Kilis

Kilis on kaupunki Etelä-Turkissa Kilisin maakunnassa lähellä Turkin Syyrian vastaista rajaa. Vuonna 2013 kaupungissa oli arviolta 85 119 asukasta. ==Historia== Nykyinen Kilis sijaitsee mahdollisesti Assyrian valtakaudella mainitun Kilisin kaupungin paikkeilla. Roomalaiset tunsivat paikan nimellä Ciliza sive Urmagiganti, ja se mainitaan patriarkka Dionysiuksen vastaisen kapinan yhteydessä vuonna 817. Muuten kaupunki on ollut keskiajalla jokseenkin merkityksetön. Historiallisesti suhteellisesti tärkeämpi on ollut kulkureittien varrella sijainnut Azaz, josta Kilis on kuitenkin sittemmin kasvanut ohi. Bysantin valtakunnan jälkeen aluetta hallitsivat hamanidit, ja Bysantin mainitaan tehneen sotaretken alueelle. Hamanidit eivät olleet suostuneet maksamaan tribuuttia vuoden 969 sopimuksen mukaisesti ja Kilisin asukkaat vietiin vankeina Bysantin valtakuntaan. Ristiretkeläiset lienevät vallanneen Kilisin Azazin kukistumisen yhteydessä vuonna 1118 tai 1119, ja vuonna 1124 aluetta hävitti turkmeeniemiiri Balak, joka nousi myöhemmin Aleppon hallitsijaksi. Saladin valloitti Azazin ristiretkeläisiltä vuonna 1150, ja Kilisin voidaan olettaa kukistuneen samassa yhteydessä. 1500-luvulla Kilis oli druusilaisen Jumblatt-suvun kotipaikkakunta. Vuonna 1891 kaupungissa oli arviolta 20 000 asukasta, ja heistä 15 000 oli muslimeja. Kaupungissa asuneet armenialaiset karkotettiin 28. heinäkuuta 1915 armenialaisten kansanmurhan alkaessa. Britit miehittivät kaupungin ensimmäisessä maailmansodassa 6. joulukuuta 1918 ja myöhemmin kaupunkia miehittivät ranskalaiset joukot. Kaupunki palautettiin Turkille vuonna 1921. Syyrian sisällissodan aikana Kilisin puolelle rajaa on osunut raketteja, joiden takia monet pakenivat turvallisempiin osiin Turkkia. Toisaalta kaupunkiin on tullut myös pakolaisia Syyriasta. ==Väestö== Kilisin asukasluku vuonna 2000 oli 70 670 ja vuonna 2013 arviolta 85 119. Vuonna 1948 sen väkiluku oli 24 000. ==Lähteet== Luokka:Turkin kaupungit Luokka:Kilisin maakunta
Castilla

Castilla voi tarkoittaa seuraavia: * Castilla, kasvisuku mulperikasvien (Moraceae) heimossa * Real Madrid Castilla, espanjalainen jalkapallojoukkue ;Alueita: * Castilla, Kastilia, historiallinen valtio nykyisen Espanjan alueella * Castilla y León, Kastilia ja León, itsehallintoalue Espanjassa * Castilla-La Mancha, Kastilia-La Mancha, itsehallintoalue Espanjassa ;Henkilöitä: * Fabio Martínez Castilla (1950–2023), meksikolainen katolinen piispa * Oona Castilla Chaplin (s. 1986), espanjalainen näyttelijä ;Espanjan laivasto; *Castilla (1628), alus *Castilla (1728), 12-tykkinen korvetti *Castilla (1730), 62-tykkinen linjalaiva *Castilla (1737), 66-tykkinen linjalaiva *Castilla (1751), 64-tykkinen linjalaiva *Castilla (1780), 58-tykkinen linjalaiva *Castilla (1842), ex-Montezuma *Reino de Castilla (1846), laivaston ensimmäinen höyrykäyttöinen sotalaiva *Castilla (1881), Aragon-luokan risteilijä *Castilla (TA21), ex- USS Achernar AKA-53 *Castilla (L21), ex- USS Paul Revere APA-248 *Castilla (L52), Galicia-luokan LPD ==Katso myös== * Robert de Castella (s. 1957), australialainen kestävyysjuoksija Luokka:Luettelot henkilöistä sukunimen mukaan
Eino Toivola

Eino Toivola toimi Isonkyrön kunnanjohtajana 1989–2017. Hän aloitti tehtävässä 1. toukokuuta 1989https://www.ilkka.fi/uutiset/maakunta/isonkyr%C3%B6n-kunnanjohtaja- irtisanoutui-28-vuotta-virkaa-takana-1.2303614. == Lähteet == Luokka:Isonkyrön kunnanjohtajat Luokka:Syntymävuosi puuttuu Luokka:Elävät henkilöt
Martti J. Ekblom

Martti Johannes Ekblom (19. maaliskuuta 1898 Pori – 20. kesäkuuta 1962 Pori) oli suomalainen kunnallispoliitikko, joka toimi Porin kaupunginjohtajana vuodesta 1947 lähtien kuolemaansa saakka. Porin kaupunginvaltuustoon hän kuului sosialidemokraattien edustajana vuodet 1926–1946 ja toimi myös sen puheenjohtajana 1941–1946. Koulutukseltaan Ekblom oli sähköasentaja. == Elämä == Porin teollisuuskoulusta valmistunut Ekblom työskenteli Porin sähkölaitoksella vuodesta 1917 lähtien ja liittyi ammattiosastoon samana keväänä. Marraskuun 1917 yleislakon aikana hän liittyi Verner Forstenin johtamaan Porin työväen järjestyskaartiin ja sisällissodan sytyttyä Porin punakaartiin helmikuussa 1918. Ekblom ei kuitenkaan osallistunut taisteluihin, vaan työskenteli punakaartissa puhelinasentajana. Punaisten vetäydyttyä Porista 13. huhtikuuta Ekblom osallistui kuulustelupöytäkirjojen mukaan pakomatkan aikana Harjavallan sillan ja Pahakosken rautatiesillan räjäytyksiin. Hän jäi lopulta saksalaisten vangiksi Hollolassa 1. toukokuuta ja toimitettiin Hämeenlinnan vankileirille. Ekblom sai kolmen vuoden kuritushuonerangaistuksen valtiopetoksesta, mutta vapautui yleisen armahduksen myötä. Vapautumisensa jälkeen Ekblom työskenteli sähkölaitoksella, ja vuonna 1926 hänet valittiin ensimmäistä kertaa Porin kaupunginvaltuustoon. Vuonna 1941 hänestä tuli Porin kaupungin puhelinlaitoksen käyttöpäällikkö. Kaupunginjohtajana Ekblom aloitti vuoden 1947 alussa ja sai kaupunkineuvoksen arvonimen 1958. Hän toimi myös muun muassa Suomen Satamaliiton puheenjohtajana. Kaupunginjohtajana toimiessaan Ekblom tunnettiin Porin liikenneyhteyksien ja erityisesti Porin sataman kehittäjänä. Vuonna 1972 Mäntyluodon satamassa otettiin käyttöön Suomen suurin satamanosturi, joka nimettiin hänen mukaansa ”Masaksi”. Ekblom kuoli kesken virkakautensa kesällä 1962, jolloin virkaatekeväksi kaupunginjohtajaksi tuli kaupunginvaltuuston puheenjohtaja päätoimittaja Vilho Rantanen. Hänet on haudattu Poriin Käppärän hautausmaalle. == Lähteet == Luokka:Porin pormestarit ja kaupunginjohtajat Luokka:Porin kaupunginvaltuutetut Luokka:Suomen Sosialidemokraattisen Puolueen poliitikot Luokka:Suomen sisällissodan punaiset Luokka:Vuonna 1898 syntyneet Luokka:Vuonna 1962 kuolleet
Torvald

Torvald tai Thorvald on pohjois­mainen miehen etunimi. Nimen muinaisskandinaavinen alkumuoto oli Þórvaldr, ja se merkitsee Torin hallitsijaa: se on muodostettu yhdistämällä Tor (Þórr-jumalan nimeen sana valdr, joka merkitsee hallitsijaa. Suomessa nimi Torvald on Digi- ja väestötietoviraston tietojen mukaan annettu vuoden 2019 loppuun mennessä 1015 ja Thorvald 285 henkilölle. Suurin osa heistä on syntynyt vuosien 1900 ja 1960 välisenä aikana. Torvaldin nimipäivä on suomen­ruotsalaisen kalenterin mukaan 27. maaliskuuta. == Tunnettuja Torvaldeja ja Thorvaldeja == * Thorvald Aagaard (1877–1937), tanskalainen säveltäjä * Torvald Appelroth (1902–1984), suomalainen miekkailija * Thorvald Astrup (1876–1940), norjalainen arkkitehti * Thorvald Bindesbøll (1846–1908), tanskalainen arkkitehti * Thorvald Eigenbrod (1892–1977), tanskalainen maahockeypelaaja * Thorvald Ekholm (1913–1990), Suomen korkeimman oikeuden jäsen ja oikeusneuvos * Torvald Ekman (1900–1981), suomalainen kenraaliluutnantti * Thorvald Lammers (1841–1922), norjalainen säveltäjä, kuoronjohtaja ja oopperalaulaja * Torvald Lillja (1907–2001), suomalainen teollisuusneuvos * Thorvald Meyer (1818–1909), norjalainen liikemies * Thorvald Nyblin (1871–1942), Suomessa toiminut norjalaissyntyinen valokuvaaja * Thorvald Oljemark (1906–1938), suomalainen kartanonomistaja ja kansallissosialisti * Thorvald Stauning (1873–1942), Tanskan pääministeri 1924–1926 ja 1929–1942 * Thorvald Steen (s. 1954), norjalainen kirjailija * Thorvald Stoltenberg (1931–2018), norjalainen poliitikko, ministeri ja diplomaatti * Thorvald Strömberg (1931–2010), suomalainen kajakkimeloja ja olympiavoittaja * Thorvald Thiele (1838–1910), tanskalainen tähtitieteilijä ja matemaatikko * Torvald Torén (1945–2001), ruotsalainen urkuri == Lähteet == Luokka:Etunimet
Príncipe Alfonso (1922)

Príncipe Alfonso oli Espanjan laivaston vuonna 1922 vesillelaskettu Almirante Cervera -luokan risteilijä. == Valmistus == Aluksen hankinta vahvistettiin laivastolailla 17. helmikuuta 1915. Alus tilattiin Sociedad Española de Construcción Navalilta Ferrolista, missä köli laskettiin 1. helmikuuta 1917. Alus laskettiin vesille 27. heinäkuuta 1922 ja otettiin palvelukseen 30. elokuuta 1925.Whitley, M. J. s. 216 == Palvelus == Alus saattoi kuningas Alfonso XIII:ta useilla ulkomaan matkoilla kuten vierailuilla Göteborgiin ja Kieliin 1928 ja Ranskan, Italian satamiin sekä Maltalle 1930. Vuonna 1931 tasavallan julistamisen jälkeen alus kuljetti hallitsijan Cartagenasta maanpakoon Italiaan. Samana vuonna alus nimettiin uudelleen Libertadiksi. Espanjan sisällissodassa alus kuului tasavaltalaisten laivastoon tukikohtanaan Cartagena. Alus kuului maaliskuussa 1938 laivasto-osastoon, jonka tehtävänä oli iskeä kansallismielisten laivastoon. Iskussa upposi risteilijä Baleares. Alukseen osui 18. huhtikuuta Cartagenassa ilmahyökkäyksessä pommi, minkä seurauksena Libertad oli korjattavana kolme kuukautta. Tasavaltalaisten kärsittyä tappion alus siirtyi Bizerteen, missä se internoitiin. Alus palautettiin 1939 kansallismielisten hallinnoimaan Francisco Francon Espanjaan ja se nimettiin Galiciaksi. Alus poistettiin palveluksesta 2. helmikuuta 1970 ja se sijoitettiin myyntilistalle maaliskuussa 1972. == Lähteet == * === Viitteet === Luokka:Almirante Cervera -luokan risteilijät Luokka:Espanjalaiset toisen maailmansodan risteilijät
Miguel de Cervantes (1929)

Miguel de Cervantes oli Espanjan laivaston vuonna 1928 vesillelaskettu Almirante Cervera -luokan risteilijä. == Valmistus == Alus tilattiin Sociedad Española de Construcción Navalilta Ferrolista, missä köli laskettiin 27. elokuuta 1926. Alus laskettiin vesille 17. toukokuuta 1929 ja otettiin palvelukseen 10. helmikuuta 1930.Whitley, M. J. s. 216 == Palvelus == Espanjan sisällissodassa alus liittyi tasavaltalaisten laivastoon. Espanjan laivaston sukellusvene Torricelli, joka oli naamioitu kansallismielisten General Molaksi, torpedoi 22. marraskuuta 1936 Cartagenan edustalla ankkurissa olleen aluksen. Alus oli korjattavana Cartagenassa, kunnes se tasavaltalaisten kärsittyä tappion siirtyi 1939 Bizerteen internoitavaksi.Whitley, M. J. s. 217 Vuoden 1942 loppuun alus oli palveluskelvottomana Ferrolissa, missä alus vaurioitui pahoin tulipalossa toukokuussa 1943. Alus modernisoitiin. Alus osallistui kesäkuussa 1953 Espanjan edustajana Spitheadissä Elizabeth II kruunajaisten yhteydessä järjestettyyn laivastokatselmukseen. Alus poistettiin 1958 palveluksesta ja myytiin romutettavaksi huhtikuussa 1964.Whitley, M. J. s. 217-218 == Lähteet == * === Viitteet === Luokka:Almirante Cervera -luokan risteilijät Luokka:Espanjalaiset toisen maailmansodan risteilijät
Almirante Ferrándiz (1928)

Almirante Ferrándiz oli Espanjan laivaston vuonna 1929 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Espanjan laivastoministerinä toimineen amiraali José Ferrándiz y Niñon mukaan. == Valmistus == Alus tilattiin Sociedad Española de Construcción Navalilta Cartagenasta. Alus laskettiin vesille 21. toukokuuta 1928 ja otettiin palvelukseen vuonna 1929.Whitley, M. J. s. 243 == Palvelus == Espanjan sisällissodan alussa alus osallistui Gibraltarin salmen sulkemiseen, millä estettiin kapinallisten joukkojen siirrot Marokosta Etelä-Espanjaan. Tasavaltalaisten laivue läpäisi Cantabrianmeren vapauttaakseen erilleen Espanjan pohjoisosiin joutuneet tasavaltalaisjoukot alus jäi Gibraltarin salmeen Gravinan kanssa estääkseen kansallismielisten joukkojen siirrot Afrikasta Iberian niemimaalle. Kansallismieliset lähettivät raskaan risteilijän Canariaksen ja kevyen risteilijän Almirante Cerveran purkamaan sulkua. Seuranneessa Cape Spartelin taistelussa 29. syyskuuta 1936 Canarias avasi tulen kuudestatoista kilometristä osuen toisella sarjallaan Almirante Ferrándiziin. Kolmas sarja osui jälleen vaikka Almirante Ferrándiz pyrki pakoon. Hävittäjään osui kaikkiaan kuusi kranaattia, minkä seurauksena se upposi 33 kilometrin päässä Calaburrasta vieden mukanaan pääosan miehistöstä. Canarias pelasti merestä 31 merimiestä ja ranskalainen matkustaja-alus Koutubia 26 mukaan lukien aluksen päällikön José Luis Barbastro Jiménezin. == Lähteet == * * === Viitteet === Luokka:Churruca-luokan hävittäjät
Sánchez Barcáiztegui (1926)

Sánchez Barcáiztegui oli Espanjan laivaston vuonna 1926 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Callaon taisteluun osallistuneen ja Motricon taistelussa kaatuneen luutnantti Victoriano Sánchez Barcáizteguin mukaan. == Valmistus == Alus tilattiin Sociedad Española de Construcción Navalilta Cartagenasta. Alus laskettiin vesille 24. heinäkuuta 1926 ja otettiin palvelukseen 1929.Whitley, M. J. s. 243 == Palvelus == Alus oli 1934 ankkurissa Barcelonan satamassa, jolloin se oli Asturian kansannousun johtajan Manuel Azañan vankilana. Heinäkuun 1936 vallankaappauksen jälkeen aluksen päällikkö valitsi kansallismieliset, mutta miehistö pysyi uskollisena toisen tasavallan hallitukselle vallaten aluksen. Espanjan sisällissodan alussa alus osallistui Gibraltarin salmen sulkemiseen, millä estettiin kapinallisten joukkojen siirrot Marokosta Etelä-Espanjaan. Alus liitettiin tasavallan laivasto-osastoon, jonka johdossa oli taistelulaiva Jaime I. Osaston muut alukset olivat risteilijät Libertad ja Miguel Cervantes sekä hävittäjät Almirante Valdés, Almirante Antequera, Almirante Miranda, Alsedo, José Luis Díez, Lepanto, Lazaga ja kolme C-luokan sukellusvenettä. Osasto tunkeutui Cantabrianmerelle, jossa tasavallan armeijan osasto oli joutunut erilleen tasavaltalaisten hallinnoimista alueista. Pääosa laivastosta palasi operaation jälkeen Välimerelle. Sánchez Barcáiztegui osallistui Cape Palosin taisteluun, missä alus yhdessä Almirante Antegueran ja Lepanton kanssa laukaisi neljä torpedoa kohti risteilijä Balearesia. Alus sai muiden osallistuneiden alusten kanssa palkkioksi Distinctivo de Madridin. Alus vaurioitui pahoin 5. maaliskuuta 1939 viiden kansallismielisten Savoia- Marchetti SM.79 -koneen pommituksessa. Hyökkäyksessä vaurioituivat myös Alcalá Galiano ja Lazaga. Sodan voittaneet kansallismieliset nostivat 1940 aluksen ja kunnostivat sen. Alus palautettiin palvelukseen, kunnes se poistettiin palveluksesta vuonna 1964. Alus romutettiin vuotta myöhemmin. == Lähteet == * * === Viitteet === Luokka:Churruca-luokan hävittäjät
Kalāt (Pakistan)

Kalāt on kaupunki Pakistanin Balochistanin provinssissa. Vuonna 2017 sen asukasluku oli 36 796\. Aikanaan kaupunki oli Kalatin kaanien keskus. ==Historia== Kalāt tunnettiin sen varhaisen historian aikana kahdella eri nimellä, Kalat-i-Sewa tarunomaisen hindulaisen kuninkaan mukaan tai nimellä Kalat-i-Nicari paikallisen brahui-heimon mukaan. Nykyinen Kalāt lienee varhaisissa islamilaisissa lähteissä mainittu Kizkanan tai Kikan sekä kiinalaisen buddhalaisen pyhiinvaeltajan Xuanzangin mainitsema Ki-kianga. Kizkanan mainitaan 900-luvulla paikallisen hallitsijan keskuksena. Ibn Hawqalin mukaan hänen nimellä Mu'tazz bin Ahmad tuntema hallitsija oli abbasidien vasalli. Ghaznavidien valtakaudella Mahmud Ghaznilaisen mainitaan käyneen alueella metsästämässä leijonia. 1400-luvulta lähtien Kalātia hallitsivat brahuiden kambarani-heimo, joista myöhemmät Kalatin kaanit polveutuivat. 1700-luvulla Kalatin kaanit olivat ensin Nadir Šahin ja sittemmin Ahmad Šah Dorranin vasalleja. Kalatin kaani Nasir Khan rakennutti Kalātin linnoituksen (Mīrī), joka toimi sittemmin myös kaanin palatsina. C. Mason kuvaili 1830-luvulla Kalātissa olleen noin 800 taloa, eli kaupungin asukasluku lienee ollut kolme-neljätuhatta. Britit miehittivät kaupunkia jonkin aikaa ensimmäisen afgaanisodan aikana vuonna 1839, ja Kalatin kaanikunnasta tuli brittien protektoraatti vuonna 1876. Vuonna 1935 Kalātiin iski maanjäristys, joka teki suuria tuhoja myös Quettassa ja Mustangissa. Vuodesta 1948 lähtien Kalāt on ollut osa Pakistania. ==Väestö== Kalātin asukasluku oli Pakistanin vuoden 2017 väestönlaskennan mukaan 36 796. Kaupungin asukkaat ovat etniseltä taustaltaan pääosin brahuita tai balucheja. ==Lähteet== Luokka:Pakistanin kaupungit Luokka:Balochistan
Muhammad bin Tughluq

Muhammad bin Tughluq oli Delhin sulttaanikuntaa hallinneen Tughluq-dynastian sulttaani vuosina 1325–1351. Hän seurasi vallassa isäänsä Ghiyas-ud-din Tughluqia. Sulttaanina Muhammad bin Tughluqin ensimmäinen toimi oli nostaa maaveroa, mikä johti tyytymättömyyten. Vero otettiin käyttöön aikana jolloin alue kärsi kuivuudesta, mikä johti satojen epäonnistumiseen ja nälänhätään. Sulttaani kasvatti veroa, minkä vuoksi talonpojat joutuivat hylkäämään tilansa ja monet ryhtyivät maantierosvoiksi. Veronkantajat jatkoivat verojen keräämistä sortotoimin, mikä aiheutti suuria kapinoita. Kapinat tukahdutettiin ankarasti. Muhammad bin Tughluq siirsi maan pääkaupungin Daulatabadiin, jonne väestöä pakkosiirrettiin huolimatta inhimillisistä kärsimyksistä. Pääkaupunki haluttiin siirtää keskeiselle paikalle valtakuntaa ja näin pyrittiin myös suojautumaan mongolien hyökkäyksiltä. Pääkaupunki osoittautui toimimattomaksi ja ihmiset siirrettiin takaisin Delhiin. Daulatabad hylättiin sillä havaittiin ettei maan pohjoisosia voinut hallita uudesta pääkaupungista käsin. Hänen epäonnistuneisiin kokeiluihinsa lukeutui myös uuden valuutan liikkeelle lasku. Hän otti käyttöön pronssiset kolikot, minkä johdosta alettiin valaa suuria määriä rahaväärennöksiä. Tämä johti maan kaupan pysähtymiseen ja taloudellisiin vaikeuksiin. Uusi valuutta päätettiin vetää pois. Myös hänen hallintouudistuksensa epäonnistuivat, minkä johdosta virkamiehet eivät enää olleet sulttaanille uskollisia. Delhin valtaa vastaan kapinoitiin ja valtakunnan eri osat alkoivat irtautua Delhin vallasta. Muhammad bin Tughluq kuoli vuonna 1351 ja hänen jälkeensä sulttaaniksi nousi hänen serkkunsa Firuz Shah Tughluq. Tämä peri huomattavasti edeltäjäänsä pienemmän valtakunnan. == Lähteet == Luokka:Delhin sulttaanit
Tiofanaatti-metyyli

Tiofanaatti-metyyli (C12H14S2N4O4) on tioallofanaattijohdannaisiin kuuluva orgaaninen yhdiste. Yhdistettä voidaan käyttää maataloudessa fungisidina. ==Ominaisuudet== Huoneenlämpötilassa tiofanaatti-metyyli on väritöntä kiteistä ainetta. Se ei liukene veteen, mutta liukenee muun muassa metanoliin, asetoniin ja kloroformiin sekä vähäisemmässä määrin muihin orgaanisiin liuottimiin. Tiofanaatti-metyylin fungisidiset ominaisuudet perustuvat siihen, että se estää tubuliinia polymeroitumasta ja estää siten sienisolujen jakaantumisen. Yhdiste hajoaa karbendatsiimiksi, joka on myös fungisidina aktiivinen yhdiste. Tiofanaatti-metyyli on asetyylikoliiniesteraasi inhibiittori ja aineelle altistumisesta voi aiheutua hermosto-oireita. Yhdiste voi myös olla karsinogeenista. ==Valmistus ja käyttö== Tiofanaatti-metyyliä valmistetaan o-fenyleenidiamiinin, kaliumtiosyanaatin ja metyyliklooriformiaatin välisellä reaktiolla. Yhdistettä käytetään fungisidina muun muassa kasvis-, marja- ja hedelmäviljelmillä sekä nurmilla niin sienitautien hoitoon kuin niiden ehkäisyynkin. Yhdiste levitetään liuoksena tai jauheena ja sillä voidaan pinnoittaa siemeniä. Tiofanaatti-metyyli on hyväksytty käytettäväksi muun muassa Euroopan unionin alueella ja Yhdysvalloissa. ==Lähteet== Luokka:Sienentorjuntamyrkyt
Jauhen Lisavets

Jauhen Lisavets (s. 12. marraskuuta 1994 Grodno, Valko-Venäjä) on valkovenäläinen jääkiekkopuolustaja, joka pelaa KHL-joukkue Salavat Julajev Ufassa. Kaudella 2013–2014 alkaneella KHL-urallaan hän on pelannut 309 runkosarjaottelua tehopistein 21+40=61. Pudotuspeleissä hän on pelannut 11 ottelua tehden yhden maalin. Ennen Dinamo Minskiin siirtymistään hän voitti Neman Grodnon joukkueessa kaksi Valko-Venäjän mestaruutta. Valko-Venäjän jääkiekkomaajoukkueessa Lisavets on pelannut 55 A-maaottelua tehopistein 4+12=16 sekä 13 alle 20-vuotiaiden ja kymmenen alle 18-vuotiaiden maaottelua. ==Lähteet== * https://en.khl.ru/players/17983/ * http://www.eliteprospects.com/player.php?player=70449 Luokka:Valkovenäläiset jääkiekkoilijat Luokka:Vuonna 1994 syntyneet Luokka:Elävät henkilöt
Almirante Valdés (1930)

Almirante Valdés (kylkitunnus AV) oli Espanjan laivaston vuonna 1930 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Cayetano Valdés y Floresin mukaan. == Valmistus == Alus tilattiin Sociedad Española de Construcción Navalilta Cartagenasta. Alus laskettiin vesille 8. syyskuuta 1930 ja otettiin palvelukseen 1932.Whitley, M. J. s. 243 == Palvelus == Espanjan sisällissodan alussa alus osallistui Gibraltarin salmen sulkemiseen, millä estettiin kapinallisten joukkojen siirrot Marokosta Etelä-Espanjaan. Alus liitettiin tasavallan laivasto-osastoon, jonka johdossa oli taistelulaiva Jaime I. Osaston muut alukset olivat risteilijät Libertad ja Miguel Cervantes sekä hävittäjät José Luis Díez, Almirante Antequera, Almirante Miranda, Alsedo, Sánchez Barcáiztegui, Lepanto, Lazaga ja kolme C-luokan sukellusvenettä. Osasto tunkeutui Cantabrianmerelle, jossa tasavallan armeijan osasto oli joutunut erilleen tasavaltalaisten hallinnoimista alueista. Pääosa laivastosta palasi operaation jälkeen Välimerelle. Alus poistettiin palveluksesta ja romutettiin vuonna 1963. == Lähteet == * * === Viitteet === Luokka:Churruca-luokan hävittäjät
Tiedon häivä

Tiedon häivä on kuvataiteilija Maaria Wirkkalan suunnittelema taideteos Turussa, Turun tuomiokirkon itäpuolella, Tuomiokirkkokadun ja Rothoviuksenkadun risteyksessä olevalla aukiolla. Teos on muistomerkki menneelle Turun Turun akatemialle, Vanhalle Akatemiantalolle ja niiden perinnölle. Se koostuu kolmesta osasta: Vanhan Akatemiatalon edessä olevasta pronssikehästä, Maaherran makasiinin seinälle heijastettavasta videotallenteesta ja Akatemiatalon tutkijakammion valosta. Kutsukilpailun voittanut Tiedon häivä paljastettiin 4. marraskuuta 2003. Teoksen elementit ovat muuntuvia, ja ne näkyvät ja kuuluvat eri lailla vuorokauden eri aikoina, eikä audiovisuaalinen osuus toistu koskaan samanlaisena. Muistomerkki on monikerroksinen: se yhdistää nykyisen yliopistoväen olennaiseksi osaksi menneisyyden akateemista yhteisöä. Tiedon häivä on siinä suhteessa harvinaislaatuinen teos, että sen hallinnoinnista vastaa usea eri taho. Turun kaupungin vastuulla on alapuolelta lämmitettävä tekstikaiverruksella koristeltu pronssirengas, joka auringon laskiessa näyttää lähes hehkuvan. Ympäristötaiteen säätiö myönsi vuonna 2003 Wirkkalalle teoksesta ympäristötaidekohde-kunniakirjan. ==Lähteet== Luokka:Turun patsaat ja veistokset Luokka:I kaupunginosa
Almirante Antequera (1930)

Almirante Antequera (kylkitunnus AA) oli Espanjan laivaston vuonna 1934 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty laivastoministerin ja vara-amiraali Juan Bautista Antequera y Bobadillan mukaan. == Valmistus == Alus tilattiin Sociedad Española de Construcción Navalilta Cartagenasta. Alus laskettiin vesille 29. joulukuuta 1930 ja otettiin palvelukseen koeajoja varten heinäkuussa 1936.Whitley, M. J. s. 244-245 == Palvelus == Espanjan sisällissodan alussa alus osallistui Gibraltarin salmen sulkemiseen, millä estettiin kapinallisten joukkojen siirrot Marokosta Etelä-Espanjaan. Alus liitettiin tasavallan laivasto- osastoon, jonka johdossa oli taistelulaiva Jaime I. Osaston muut alukset olivat risteilijät Libertad ja Miguel Cervantes sekä hävittäjät José Luis Díez, Almirante Valdés, Almirante Miranda, Alsedo, Sánchez Barcáiztegui, Lepanto, Lazaga ja kolme C-luokan sukellusvenettä. Alus määrättiin 21. syyskuuta 1936 laivasto-osaston mukana pohjoiseen tukemaan baskeja, mikä jätti Gibraltarin salmen pääosin vartioimatta. Osasto palasi lokakuussa Gibraltarin salmeen. Syyskuussa 1937 alus suojasi Barcelonasta Minorcalle saattuetta, joka joutui kansallismielisten laivaston yllättämäksi. Alus vetäytyi taistelusta ja saattueen molemmat rahtialukset vallattiin. Maaliskuussa 1938 alus oli lähti laivasto-osaston mukana Cartagenasta hyökätäkseen kansallismielisten Palmasta lähteneen laivaston kimppuun. Seuranneessa taistelussa alus upotti Sanchez Barcaizteguin ja Lepanton kanssa torpedoimalla Balearesin. Alus poistettiin 8. lokakuuta 1965 palveluksesta ja romutettiin. == Lähteet == * * === Viitteet === Luokka:Churruca-luokan hävittäjät
Firuz Šah Tughluq

Firuz Šah Tughluq oli Delhin sulttaanikuntaa hallinneen Tughluq-dynastian sulttaani vuosina 1351–1388. Hän peri edeltäjältään, serkultaan Muhammad bin Tughluqilta sekasortoisten ja hajoamassa olevan sulttaaikunnan hallinnan. Valtaan noustuaan hän pyrki korjaamaan edellisen sulttaanin aikana vahingoittuneita suhteita maan aatelistoon. Hän luopui myös edeltäjänsä määräämistä ankarista veroista, ja piti voimassa vain ne verot, joita voitiin kerätä koraanin sallimissa rajoissa. Hän pyrki kohentamaan maanviljelijöiden elinoloja rakennuttamalla kastelujärjestelmiä ja kanavia. Hän pyrki pitämään myös valtakuntaa koossa yrittämällä vallata Delhin sulttaanikunnasta irtautuneen Bengalin sulttaanikunnan takaisin, siinä kuitenkaan onnistumatta. Delhin vallasta itsenäistyneitä Intian eteläisiä kuningaskuntia hän ei valtakaudellaan tavoitellut takaisin. Firuz Šah Tughluq kuoli vuonna 1388. Hän oli Tughluq-dynastian viimeinen vahva hallitsija. Hänen jälkeensä valtakunta ajautui sisäisiin kiistoihin ja Tughluqien dynastia alkoi taantua. == Lähteet == Luokka:Delhin sulttaanit